'નોબત'ના ૬૦ મા જન્મદિન નિમિત્તે આયોજીત ત્રિદિવસીય આર્ટ ફેસ્ટીવલ 'મેઘધનુ' સીઝન-ટુ ની દ્વિતીય રાત્રિએ 'ક' કવિતાનો 'ક' કાર્યક્રમ અંતર્ગત ભવ્ય કવિ સંમેલન યોજાયું હતું. જેમાં કવયિત્રી એશા દાદાવાલા, કવિ હરદ્વાર ગોસ્વામી, કૃષ્ણ દવે, ડો. હરિશ ઠક્કર, ભાગ્યેશ જ્હા, જલન માતરી અને સ્થાનિક કવિ ડો. મનોજ જોષી 'મન'એ પોતપોતાની આગવી રચના શૈલીમાં રચિત કાવ્યો પ્રસ્તુત કરતા લાગણીઓના માનમાં સર્જકો અને શ્રોતાઓના દરમિયાનમાં શબ્દોનું મેઘધનુ રચાયું હતું.